

KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO VISUOMENINEI ORGANIZACIJAI 
„PETKŪNŲ BENDRUOMENĖS CENTRAS“
	
2021 m. vasario 26 d. Nr. TS-39
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio           3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei Visuomeninės organizacijos „Petkūnų bendruomenės centras“ 2021 m. sausio 24 d. prašymą Nr. 01, Kėdainių rajono savivaldybės taryba  n u s p r e n d ž i a: 
1. Perduoti Visuomeninei organizacijai „Petkūnų bendruomenės centras“ (asociacija, kodas 300023742) tenkinti gyvenamosios vietovės bendruomenės viešuosius poreikius 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausantį 355,38 kv. m bendro ploto mokyklos pastatą, plane pažymėtą 1C1p, unikalus numeris 4400-1765-9256, su priklausiniais, esantį Kėdainių r. sav., Truskavos sen., Petkūnų k., Stadiono g. 17.
[bookmark: _GoBack]2. Sutikti, kad Visuomeninė organizacija „Petkūnų bendruomenės centras“ remontuotų panaudos teise valdomą turtą.
3. Įgalioti Kėdainių rajono savivaldybės administracijos Truskavos seniūnijos seniūną pasirašyti 1 punkte nurodyto turto panaudos sutartį ir perdavimo–priėmimo aktą.
	Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					           Valentinas Tamulis 				                  

